laion/Wikipedia-Exotic huggingface dataset:
Comic Book Resources

Comic Book Resources (ידוע בראשי התיבות: CBR) הוא אתר אינטרנט העוסק בסיקור חדשות, דיונים ופרסום כתבות בנושאי קומיקס. אתר האינטרנט "Comic Book Resources" הוקם בשנת 1995 על ידי ג'ונה ווילנד בתור פיתוח של "Kingdom Come Message Board" - פורום שנוצר על ידו בתור מרחב דיונים על סדרת הקומיקס של DC קומיקס באותו השם. באתר מתפרסמים כתבות ומאמרים שנכתבו על ידי אנשי מקצוע בתעשיית הקומיקס, ביניהם רוברט קירקמן, גייל סימון, מארק מילר, סקוט מקלאוד, קית' גיפן (אנ'), ג'ון קייסי (אנ'), סטיבן גרנט (אנ'), וורן אליס ואריק לארסן. באפריל 2016, נרכשה "Comic Book Resources" על ידי חברת "Valnet Inc" אשר בבעלותה גם אתר האינטרנט "Screen Rant". האתר הושק מחדש תחת השם "CBR.com" ב-23 באוגוסט 2016. ערוץ היוטיוב של האתר קיים מאז 2008 ומתפרסמים בו עדכונים בנושא קומיקס, דירוגי דמויות ועוד. נכון לאוקטובר 2022 מונה הערוץ מעל לכארבע מיליון מנויים. האתר CBR נחשב למוביל בתחום ואמין במיוחד, ובשנת 2008 אף כונה על ידי ספריית המחקר של אוניברסיטת באפלו כ"אתר הבכורה בנושאי קומיקס באינטרנט". בנוסף, הקומיקסאי הסקוטי מארק מילר התבטא כי הוא קורא את האתר כל בוקר לאחר קריאת ה"פייננשל טיימס". ב-11 באפריל 2014, מאמר מאת ג'אנל אסלין שהתפרסם באתר ובו מתחה ביקורת על עיצובו של שער הבכורה של חוברת הקומיקס "הטיטאנים הצעירים". הוביל בסופו של דבר להטרדה ואיומים אישיים נגד אסלין בפורומים הקהילתיים של האתר ואף ניסיון פריצה לחשבון הבנק שלה. בתגובה, ג'ונה וילנד, חברה בהפקת Weiland, פרסמה הצהרה בה היא מתנצלת על התקרית, גינתה את האופן שבו חלק מחברי הקהילה הגיבו, וקבעה חוקים חדשים להתנהלות בפורומים. Screen Rant אתר האינטרנט הרשמי של Comic Book Resources (באנגלית) Comic Book Resources, ברשת החברתית פייסבוק Comic Book Resources, ברשת החברתית אקס (טוויטר) Comic Book Resources, ברשת החברתית אינסטגרם Comic Book Resources, ברשת החברתית טיקטוק Comic Book Resources, ברשת החברתית LinkedIn Comic Book Resources, סרטונים בערוץ היוטיוב Press Kit | CBR, Comic Book Resources DC Hires JONAH WEILAND as VP of Marketing & Creative Services, web.archive.org, ‏2019-10-27 SHAKEUP! Comic Book Resources Acquired by Media Conglomerate Valnet, The Beat, ‏1 במרץ 2016 Rich Johnston, How Comic Book Resources Employees Learned Their Site Had Been Sold To Valnet, Bleeding Cool News And Rumors, ‏1 במרץ 2016 CBR.com has new design, rebrand, no blogs, The Beat, ‏4 ביולי 2016 CBR, יוטיוב Comic Books: Internet Resources - University at Buffalo Libraries, web.archive.org, ‏2008-12-11 "The Third Degree: Mark Millar", אימג' קומיקס, אפריל 2013 Press Kit | CBR, web.archive.org, ‏2019-10-27 2001 | the Eagle Awards, web.archive.org, ‏2011-02-06 2008 | the Eagle Awards, web.archive.org, ‏2011-11-30 Janelle Asselin, ‏Anatomy of a Bad Cover: DC's New "Teen Titans" #1, Comic Book Resources, פורסם ב-11 באפריל, 2014 CBR Staff, ‏Out With the Old: Introducing the New CBR Community, Comic Book Resources, פורסם ב-30 באפריל, 2014 Comic Book Resources Forums, The Mary Sue, ‏2014-05-01 (באנגלית)
מפלגת העם השמרנית (דנמרק)

מפלגת העם השמרנית (בדנית: Det Konservative Folkeparti או בראשי תיבות: DKF) היא מפלגה בדנמרק המחזיקה באידאולוגיות של ימין מתון. המפלגה הוקמה בשנת 1916 כאיחוד בין מפלגת הימין, השמרנים החופשיים, וסיעה מתונה שפרשה ממפלגת ונסטרה. במהלך הכיבוש הגרמני בדנמרק במלחמת העולם השנייה, הייתה המפלגה חברה בקואליציית השלטון, אולם בעוד שחלק מחברי המפלגה אהדו את המשטר הנאצי, אחרים היו חברים במחתרת. מנהיג המפלגה, יוהאן כריסטמס מלר, אפילו נמלט לבריטניה ושידר את שידורי ה-BBC בשפה הדנית. לאחר המלחמה, המפלגה השתתפה בכמה ממשלות, אולם רק ראש ממשלה דני אחד הגיע משורות המפלגה - פאול שליטר, שכיהן כראש הממשלה ברציפות במשך שלוש קדנציות בין 1982–1993. הוא התפטר מתפקידו בעקבות פרשת "התיק הטמילי". בבחירות לפולקטינג ב-2019 זכתה המפלגה ב-12 מושבים. כמו כן, למפלגה ישנו מושב אחד בפרלמנט האירופי. מפלגת העם השמרנית נחשבת למפלגה מתונה יחסית בתוך גוש מפלגות הימין בדנמרק. היא נחשבת לבת ברית הדוקה של מפלגת ונסטרה, אולם שיתפה פעולה בעבר גם עם מפלגות מהשמאל המתון. להמפלגה פועלת באופן הדוק עם שני ארגונים: השמרנים הצעירים, אשר נחשב לארגון הנוער של המפלגה, והסטודנטים השמרנים אשר משמש כהתאגדות הסטודנטים של המפלגה. בפועל, שני הארגונים הם עצמאיים ואף ותיקים יותר ממפלגת העם השמרנית. מדיה וקבצים בנושא מפלגת העם השמרנית בוויקישיתוף אתר האינטרנט הרשמי של מפלגת העם השמרנית (בדנית) מפלגת העם השמרנית, ברשת החברתית אקס (טוויטר)
הל (חצי אי)

חצי האי הל (בפולנית: Mierzeja Helska, בגרמנית: Halbinsel Hela) הוא חצי אי צר עשוי חול (לשון חול) שאורכו 35 ק"מ, בצפון פולין. חצי האי מפריד בין מפרץ פק מהים הבלטי וממוקם במחוז פק. רוחבו של חצי האי נע בין 300 מטרים באזור יוראטה ל־100 מטרים בנקודה הצרה ביותר, ומתרחב לרוחב של קילומטר באזור העיר הל (אנ'). מאחר שחצי האי עשוי חול, סופות החורף הסוחפות את החול הופכות אותו לעיתים לאי. עד המאה ה-17 היה חצי האי למעשה רצועה של איים, שרק בקיץ הפכה למעשה לחצי אי רציף. במהלך קרב הל בשנת 1939 פוצץ צבא פולין את חצי האי והפך אותו לאי. לאורך חצי האי עוברת דרך המקשרת את היבשה לעיר הל, וכן לאתרי נופש ותיירות פופולריים לאורך חצי האי, בהם יורסטה, יאסטארניה, קוז'ניקה, צ'לופי וולאדיסלאוו. חצי האי הל שוכן בסמיכות לעיירה שטוטאו שבצפון פולין, בה הוקם ב־1939 מחנה הריכוז וההשמדה שטוטהוף. עם התקדמות צבאות בעלות הברית אל המחנה, הוצאה קבוצה של כ־4,000 אסירים בסירות מהחוף על חצי האי. הסירות הגיעו אל חצי האי ב־26 באפריל 1945, עם הירידה מהסירות נערכה סלקציה. האסירים החולים והקשישים הוצאו להורג וגופותיהם כוסו בחול, ואילו האסירים שהיו כשירים להמשך עבודה הועלו למחרת אל דוברות במטרה להישלח אל חופי גרמניה לצורך המשך כליאה במחנות עבודה. האסירים לא הגיעו אל חופי גרמניה, מי שנותר בחיים לאחר מסע ימי של שבוע שוחרר על ידי צבאות בעלות הברית. בספרו "נעורים בתופת", מתאר ניצול השואה חיים קוז'ניצקי את השהות בחצי האי הל: ”... הגענו עד לגדה ושם המתינה לנו סירה גדולה אשר העבירה אותנו לעבר השני של הנהר. כך הגענו לחצי האי הל. בהל עמדו דוברות ענקיות להובלת פחם. היו שלוש דוברות. לאחת מהן הכניסו גם אותי”. מדיה וקבצים בנושא הל בוויקישיתוף מלכה פרידמן, היהודים במחנה שטוטהוף ובמחנות סביבו (חיבור גמר לקראת תואר מוסמך למדעי הרוח באוניברסיטת תל אביב), תל אביב, ישראל: אוניברסיטת תל אביב- הפקולטה למדעי הרוח- החוג להיסטוריה של עם ישראל, 1991 חיים קוז'ניצקי, נעורים בתופת, ישראל: הוצאת אבישלום, 1999, עמ' 145-146
רולפס

האם התכוונתם ל... גרהרד רולפס – גאוגרף גרמני כריסטיאן רולפס – צייר גרמני סימון רולפס – כדורגלן גרמני רולף רול-אפס
מפלגת הדנים

המפלגה הדנית (בדנית: Danskernes Parti) הייתה מפלגה שפעלה בדנמרק בין השנים 2011–2017. המפלגה סיווגה את עצמה כלאומית אתנית, אולם מומחים רבים סיווגו אותה כנאו-נאצית. המפלגה הוקמה ב-10 ביוני 2011 בידי קבוצת פורשים מהתנועה הנציונל-סוציאליסטית של דנמרק. מנהיג המפלגה הראשון היה דניאל קרלסן. המפלגה התמודדה על מקום במועצת עיריית ויבורג במהלך הבחירות של 2013, וזכתה ב-6,782 - לא מספיק בשביל מקום בעירייה. ב-2015 החלה המפלגה לאסוף חתימות כדי להתמודד בבחירות לפולקטינג, אולם הצליחה לאסוף רק מחצית מהמספר הדרוש. ב-24 ביוני 2017 הוציאה המפלגה הצהרה על פיה מכיוון שקרלסן עוזב את החיים הפוליטיים כדי להשקיע במשפחתו, ולפיכך המפלגה מפזרת את עצמה. אתר האינטרנט הרשמי של מפלגת הדנים Europeiskt miljonstöd till sammanslutning av fascister och nazister Nynazister inbjudna till danska ”Almedalen” Nazister och antimuslimska krafter samlas på Danmarks Almedalen Danskernes Parti nedlægger sig selv: Partiformanden har trukket sig ערך זה הוא קצרמר בנושא דנמרק. אתם מוזמנים לתרום לוויקיפדיה ולהרחיב אותו.
מפרץ גינאה

מפרץ גינאה הוא חלק מהאוקיינוס האטלנטי, הנמצא דרומית מערבית לאפריקה. המפרץ נחשב למרכז הגאוגרפי של פני כדור הארץ, מאחר שבו נפגשים קו הרוחב 0 (קו המשווה) וקו האורך 0 (קו גריניץ') בנקודה המכונה נאל איילנד. מקור שמו של המפרץ הוא בשם הקולוניאלי של חופי אפריקה באזור זה – שנקרא בעבר "גינאה העליונה". שם זה עדיין מופיע בשמות שלוש מדינות באפריקה: גינאה, גינאה ביסאו וגינאה המשוונית. האחרונה שבהן היא היחידה ששוכנת לחופי המפרץ. בין הנהרות הנשפכים למפרץ זה נמצאים נהר ניז'ר, נהר הוולטה ונהר הקונגו. פרק זה לוקה בחסר. אנא תרמו לוויקיפדיה והשלימו אותו. יש להתייחס לגבולות השונים של המפרץ ולאיים שבמפרץ. ראו ערך מקביל בוויקי באנגלית. מדיה וקבצים בנושא מפרץ גינאה בוויקישיתוף מפרץ גינאה, באתר אנציקלופדיה בריטניקה (באנגלית) ערך זה הוא קצרמר בנושא מפרצים ובנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
ממלכת קרדיגיון

ממלכת קרדיגיון' (בוולשית: Teyrnas Ceredigion, בלטינית: Cereticiaun) הייתה ממלכה ולשית בימי הביניים אשר שכנה בדרום-מערב ויילס. הממלכה התקיימה בין המאה ה-5 למאה ה-10, כאשר היא הורחבה לכדי ממלכת סייסל'וג במאה ה-7 ואוחדה לבסוף עם ממלכת דהייברת' בשנת 957. אזור הממלכה שהתפרס לאורך מפרץ קרדיגן, בין שפך נהר הדווי בצפון (באברדווי) ושפך נהר הטיווי (בקרדיגן), המשיך להיות מכונה קרדיגיון לאורך ההיסטוריה וכיום מהווה כמעט בדיוק את שטח מחוז קרדיגיון הקרוי על שם הממלכה ההיסטורית. בסביבות שנת 380 עזבו השלטונות הרומאים את אזור ויילס לאחר שלטון של כ-300 שנים, מה שהשאיר את ויילס ללא מבנה שלטוני וללא הגנה. כתוצאה מכך, בשנים שלאחר העזיבה הרומית, החלו להתבצע פשיטות ותקיפות של שבטים מהאי מאן ומאירלנד, כנגד יישובי צפון ויילס (אשר כונה בלטינית וונדוטיה - Venedotia). לפי המסורת הרווחת, קונד'ה שהיה שליט בריטוני מאזור מזרח סקוטלנד ("הצפון הקדום"), היגר עם משפחתו לצפון-מערב ויילס כדי להילחם בפשיטות האיריות, להשליט סדר ולהקים שלטון יציב בסגנון בריטנו-רומי. לאחר כיבושו של קונד'ה את האזור, הוא העניק לבנו החמישי קרדיג, את האזור הדרומי בשטחים שנכבשו והממלכה שהקים נקראה על שמו "קרדיגיון" (בני קרדיג). סביב שנת 680, מלך קרדיגיון סייסל'וג אפ קלידוג, כבש את אזור איסטרד טווי ושם הממלכה שונה לממלכת סייסל'וג על שמו. מתוך כך, הממלכה החדשה הייתה המשך של קרדיגיון כאשר בסיס הכוח ושושלת המלוכה המשיכה ודומה שרק שם הממלכה השתנה במקורות השונים בתקופה. סביב שנת 800 גם הממלכות הקטנות בווילת' וגוורת'יריניון ששכנו בין סווסל'ו לממלכת פוויס ממערב נכבשות ומתאחדות עם סייסל'ו. בשנת 872, המלך גוגן אפ מוריג נהרג ללא יורש והממלכה עוברת לידי רודרי הגדול, לאחר מותו ב-873 הממלכה הוולשית המאוחדת מתפצלת שוב וסייסל'ו ניתנת לאחד מבניו, קאד'ל אפ רודרי. ערך מורחב – ממלכת דהייברת' בשנת 920, הוול ד'ה, ייסד את ממלכת דהייברת' תוך שהוא מאחד את ממלכת סייסל'וג עם ממלכת דאווד. עם מותו ב-950, בנו רודרי ירש את דהייברת', בעוד שבניו האחרים ירשו חלקים בממלכה, בתקופה זו קרדיגיון נחשבה כנסיכות בתוך ממלכת דהייברת' ובראשה אווין אפ הוול ד'ה. ב-957 אולם, אווין ירש את כס הממלכה כולה וקרדיגיון התאחדה באופן מלא עם דהייברת'. במהלך המאה ה-12, תחת שלטון נסיכות ויילס שבראשה ממלכת גוויניד', קרדיגיון הפכה לדוכסות שבראשה שימש אחד מבניו של נסיך ויילס כדוכס. מפרץ קרדיגן קרדיגיון מדיה וקבצים בנושא ממלכת קרדיגיון בוויקישיתוף ממלכת קרדיגיון באתר 'ההיסטוריה של ויילס'. ממלכת קרדיגיון באתר History Files.
התיק הטמילי

התיק הטמילי (בדנית: Tamilsagen) הוא כינויה של פרשה שהסעירה את דנמרק לסירוגין בין 1989–1993. במרכז הפרשה עמדה החלטתו של שר המשפטים אריק נין-הנסן לעכב איחוד משפחות של מהגרים טמילים שנמלטו מפני מלחמת האזרחים בסרי לנקה והגיעו לדנמרק. הפרשה גרמה להרשעתו של הנסן, ולפירוק ממשלתו של פול שליטר. ב-1983 פרצה בסרי לנקה מלחמת אזרחים בין הרוב הסינהאלזי למיעוט הטמילי. בעקבות המלחמה נמלטו המוני טמילים מסרי לנקה, ו-3,000 מהם הגיעו לדנמרק. הם קיבלו היתרי שהייה זמניים, ומשרד המשפטים הדני החל לטפל בסוגיית איחוד משפחות במשפחות פליטים שחלקן נותרו בסרי לנקה. ב-1987 נחתם הסכם שביתת נשק בין הצדדים הלוחמים בסרי לנקה, ובעקבות כך הוציא שר המשפטים הדני אריק נין-הנסן צו בו הורה לעכב את האישורים לאיחוד משפחות. מכיוון שהחוקה הדנית מאפשרת איחוד משפחות, הצו של הנסן היה לא חוקתי. ב-1 במרץ 1989 הגיש נציב תלונות הציבור דו"ח בו חשף את קיומו של הצו. בעקבות הדו"ח, דרשו המפלגה הסוציאל-דמוקרטית ומפלגת העם הסוציאליסטית להקים ועדת חקירה לפרשה. ב-25 באפריל נאם ראש הממשלה פול שליטר בפולקטינג, ודחה בבוז את הצעת האופוזיציה. האירוע הושתק במשך שנה, עד 23 באפריל 1990, אז שודר בתאגיד השידור הדני סרטו התיעודי של אלכס פרנק לארסן "Blodets". בסרט הואשם הנסן בהפרת החוק. בעקבות שידור הסרט, ביקש הנסן בעצמו להקים ועדת חקירה שתבחן את תפקודו כשר המשפטים באותה תקופה. ב-6 בדצמבר של אותה שנה הגיש עורך הדין כריסטיאן מוגנסן תלונה בת 14 עמודים לוועדת זכויות האדם של הפולקטינג, בו טען שהוועדה מתנהלת בדלתיים סגורות ואינה ממלאת את תפקידה היטב. התלונה של מוגנסן גרמה לסערה תקשורתית עזה שבסופה הוקמה ועדת חקירה חדשה בראשות השופט מוגן הורנסלט, שהייתה שקופה לציבור. ב-14 בינואר 1993 הגיש השופט הורנסלט את הדו"ח הסופי בן ה-6,000 עמודים לראש הממשלה שליטר. הורנסלט קבע כי הנסן עבר על החוק בידיעה ברורה. כעבור ארבעה ימים הודיע שליטר כי ממשלתו מתפרקת, אולם לא ביקש מהמלכה להכריז על בחירות. פול נירופ ראסמוסן הצליח להרכיב ממשלה חדשה תוך הישענות על מפלגות השמאל. בממשלתו של ראסמוסן, הועבר הטיפול בנושא ההגירה מידי משרד המשפטים למשרד הפנים. ב-11 ביוני 1993 הצביע הפולקטינג ברוב גדול על הדחתו של הנסן מחברותו בבית כדי שניתן יהיה לפתוח נגדו בהליכים משפטיים. זו הפעם הרביעית והאחרונה עד כה בתולדות דנמרק בה נערך הליך הדחה כנגד חבר פולקטינג. הפעם הקודמת הייתה ב-1910. ב-22 ביוני 1995 נמצא הנסן אשם בבית המשפט ונידון לארבעה חודשי מאסר בפועל. הנסן ערער על גזר הדין בבית הדין האירופי לזכויות אדם, אולם תלונתו נדחתה ב-18 במאי 1999. Tamilsagen - et spøgelse med liv i "Tamilsagen genfortalt: Dengang en bunke syltede sager væltede en hel regering "Tøgers falske fremstilling af tamilsagen" "Folketingstidende 1992/93, sp. 10864"
בקסטרום

האם התכוונתם ל... אוורט בקסטרום - דמות ספרותית שנוצרה בידי הסופר השוודי לייף פרסון. בקסטרום (סדרה) – סדרת טלוויזיה אמריקנית משנת 2015 המבוססת על ספריו של פרסון. בקסטרום (מיני-סדרה) – מיני-סדרה שוודית המבוססת על ספריו של פרסון.
ארון שוורץ (שחקן)

ארון שוורץ (באנגלית: Aaron Schwartz; נולד ב-4 בינואר 1981) הוא שחקן אמריקאי ממוצא יהודי. שוורץ נולד ב-4 בינואר 1981 בניו יורק. אביו, רוברט שוורץ הוא בן להורים יהודיים. בשנת 1989 ביצע שוורץ את הופעתו הראשונה בטלוויזיה כניצב בסדרה הקומית "משפחת קוסבי". בשנת 1992 שיחק בסרט "אלופים על הקרח" מבית היוצר של וולט דיסני. שוורץ, יחד עם שאר צוות השחקנים הצעירים של "The Mighty Ducks", היה מועמד לפרס ההרכב הצעיר המצטיין בסרט קולנוע בטקס פרסי הנוער ה-14 (1991–1992). בשנת 1995 שיחק בתפקיד הראשי בסרט הקומדיה "מחנה קיץ לשמנים". בשנת 2009 החל לשחק בתפקיד חוזר בסדרת הטלוויזיה "אחת שיודעת". הוא שיחק בסדרה עד לשנת 2012. בשנת 2017 הופיע בדמותו של אגו הכוכב החי בסרט הקולנוע "שומרי הגלקסיה: חלק 2". ארון שוורץ, ברשת החברתית אקס (טוויטר) ארון שוורץ, במסד הנתונים הקולנועיים IMDb (באנגלית) Tyler, Josh (31 בינואר 2008). "Remembering The Mighty Ducks". CinemaBlend.com. נבדק ב-16 בפברואר 2013. {{cite news}}: (עזרה) "Fourteenth Annual Youth in Film Awards: 1991-1992". Young Artist Awards. אורכב מ-המקור ב-17 בפברואר 2011. נבדק ב-16 בפברואר 2013. {{cite web}}: (עזרה) Hunter, Stephen (17 בפברואר 1995). "As comedies go, the unfunny 'Heavyweights' sinks like a stone". The Baltimore Sun. נבדק ב-16 בפברואר 2013. His most important cohort is a plump decent boy, played by Aaron Schwartz with good nature all the way through. {{cite web}}: (עזרה) Ranier, Peter (17 בפברואר 1995). "MOVIE REVIEWS: 'Heavyweights': Too thin when it comes to humor". Los Angeles Times. נבדק ב-16 בפברואר 2013. {{cite web}}: (עזרה) Holden, Stephen (17 בפברואר 1995). "FILM REVIEW: Spoofing the TV gurus of fitness". The New York Times. נבדק ב-16 בפברואר 2013. {{cite web}}: (עזרה) Lincoln, Kevin (8 בדצמבר 2011). "WHERE ARE THEY NOW? The Cast Of Heavyweights". Business Insider. נבדק ב-16 בפברואר 2013. {{cite web}}: (עזרה) ""Chasing Dorota" (2009)". IMDb. 6 [mini]-episodes.… Spin off from Gossip Girl Julia Selinger, What Gerry From Heavyweights Looks Like Today, Looper, ‏3 בינואר 2022 Michael Cavna, Is young Kurt Russell in ‘Guardians of the Galaxy Vol. 2’ the best de-aging of an actor ever?, The Washington Post, ‏5 באפריל 2017
מערכת בקרת מהירות חכמה

מערכת בקרת מהירות חכמה (באנגלית: Intelligent speed assistance או בקיצור: ISA), היא כל מערכת המעודדת את הנהג או גורמת לכך שמהירות הרכב לא תעלה על מהירות נסיעה בטוחה או המהירות המוגדרת על פי חוק. במקרה של נהיגה במהירות מופרזת ניתן להזהיר את הנהג או להוריד את המהירות באופן אוטומטי. מערכת בקרת מהירות חכמה משתמשת במידע שקיים על הכביש כדי לקבוע מגבלות מהירות מקומיות. ניתן לקבל מידע מידע על מיקום הרכב, תוך התחשבות במגבלות המהירות הידועות במיקום, ועל ידי של מאפייני דרך כגון זיהוי שלטים. המערכת נועדה לזהות ולהתריע בפני נהג כאשר הרכב נכנס לאזור מהירות חדש, או כאשר חלות מגבלות מהירות שונות בהתאם לשעה ביום ולתנאים. מערכות רבות גם מספקות מידע על סכנות (למשל אזורי בהם קיימת תנועה רבה של הולכי רגל, מעברי רכבת, בתי ספר, בתי חולים וכו') והגבלות שנאכפות על ידי מצלמות מהירות ומצלמות במעגל סגור ברמזורים. על פי החלטת המועצה האירופית לבטיחות בתחבורה (ETSC) החל מיולי 2022 כל הרכבים הנמכרים בשטחי האיחוד האירופי מחויבים להיות מצוידים במערכת בקרת מהירות חכמה. אך לנהג קיימת אפשרות לנטרל את המערכת בכל התנעה של הרכב, אם רצונו בכך. על מנת לקבע את המהירות המותרת במקטע דרך מסוים המערכת מוזנת מ-2 מקורות מידע (אחת מהן לפחות): קריאת תמרורים ומפה המציינת את המהירות המותרת בהתבסס על מיקום הרכב. במקרה של סתירה בין השתיים, תיתנן עדיפות למהירות שנקבעה בתמרורי הדרך. בעת זיהוי נהיגה במהירות מופרזת, המערכת תכנס לפעולה כאשר חלק מהמערכות יכולות להגיב באופן פסיבי וחלקן באופן אקטיבי: פסיבי - התראה קולית, ויזואלית ו/או פיזית למשל על ידי הרעדת דוושת המאיץ אקטיבי - דוושת המאיץ מפעילה לחץ ועולה בחזרה באיטיות או אי האצה גם אם ממשיכים ללחוץ על דוושת המאיץ. עם זאת, ניתן לבטל באופן זמני את הפעולות האקטיביות והפסיביות של המערכת. cartube, החל מהשנה: מגביל מהירות חכם חובה לכל הרכבים החדשים באירופה, באתר cartube בקרוב במכונית שלכם: מערכת להגבלת מהירות | כלכליסט, באתר calcalist, ‏2022-10-19 מערכת בקרת מהירות חכמה, באתר רלב"ד, ‏אוקטובר 2021
Poland

Poland (בעברית: פולין) הוא שיר שנכתב ובוצע על ידי הראפר האמריקאי ליל יאכטי. השיר יצא לאור ב-11 באוקטובר 2022, על ידי חברת התקליטים קוואליטי קונטרול מיוזיק. באוקטובר 2022, קטע קצר מתוך השיר דלף לרשת. השיר הוקלט במקור בשנת 2021. בעקבות ההדלפה צייץ יאכטי: "אני פשוט אוציא את זה וזהו, לעזאזל". לאחר מכן פרסם את השיר בסאונדקלאוד ב-4 באוקטובר 2022. זמן קצר לאחר מכן, השיר הפך במהרה לתופעת אינטרנט וצבר פופולריות בפלטפורמת טיקטוק. ידוענים שונים, בהם דרייק, אופסט ואד שירן פרסמו סרטונים שלהם שרים את השיר. ב-11 באוקטובר, יצא השיר באופן רשמי לרשתות הסטרימינג. השיר זכה לשבחים ממבקרי המוזיקה, רבים מהם תיארו את השיר כ"קאצ'י", "היפנוטי" או "תמוה". הפזמון החוזר של השיר בפרט זכה לתגובות חיוביות. ב-12 באוקטובר 2022, מנכ"ל קוואליטי קונטרול מיוזיק פיאר תומאס פרסם התכתבות עם ראש ממשלת פולין מטאוש מורבייצקי, המראה כי בעקבות פרסום השיר, מורבייצקי הזמין את ליל יאכטי לבקר בפולין. וידאו קליפ בהפקת ליריקל למונייד פורסם ביוטיוב ב-11 באוקטובר 2022. הקליפ, שבוים על ידי קול בנט, צבר למעלה מ-10 מיליון צפיות, נכון לאוקטובר 2022. סרטון השיר "Poland" באתר יוטיוב מידע על הרצועה "Poland" באתר ספוטיפיי Russell, Scott (12 באוקטובר 2022). "Lil Yachty Drops "Poland" Music Video". Paste. נבדק ב-13 באוקטובר 2022. {{cite web}}: (עזרה) Strauss, Matthew (11 באוקטובר 2022). "Lil Yachty Releases Video for Viral New Song "Poland": Watch". Pitchfork. נבדק ב-12 באוקטובר 2022. {{cite web}}: (עזרה) דור מאיר מועלם, ‏עומר אדם שר שכל הלחנים ייגמרו ב-2019. אנחנו בדרך לשם, באתר ‏מאקו‏, 13 באוקטובר 2022 Ech, Joey (7 באוקטובר 2022). "Lil Yachty 'Poland' Lyrics – Listen to Viral New Song". XXL. נבדק ב-12 באוקטובר 2022. {{cite web}}: (עזרה) Neale, Matthew (12 באוקטובר 2022). "Lil Yachty officially releases viral song 'Poland'". NME. נבדק ב-12 באוקטובר 2022. {{cite web}}: (עזרה) Saponara, Michael (12 באוקטובר 2022). "Lil Yachty Gets Invite From Polish Prime Minister Following Viral 'Poland' Song". HipHopDX. נבדק ב-12 באוקטובר 2022. {{cite web}}: (עזרה) Skelton, Eric (6 באוקטובר 2022). "Lil Yachty Took the WoOoOOoOoock to Poland". Complex. נבדק ב-12 באוקטובר 2022. {{cite web}}: (עזרה) Coleman II, C. Vernon (12 באוקטובר 2022). "The Funniest Lil Yachty 'Poland' Memes". XXL. נבדק ב-12 באוקטובר 2022. {{cite web}}: (עזרה) Pellot, Emerald (11 באוקטובר 2022). "TikTok's favorite song 'Poland' by Lil Yachty is now officially on Spotify and Apple Music". In the Know. Yahoo! Sports. נבדק ב-12 באוקטובר 2022. {{cite web}}: (עזרה) Curto, Justin (12 באוקטובר 2022). "Okay, But When Did Lil Yachty Take the Wock to Poland?". Vulture. נבדק ב-12 באוקטובר 2022. {{cite web}}: (עזרה) Selenou, Serge (11 באוקטובר 2022). ""Poland"". Pitchfork. נבדק ב-12 באוקטובר 2022. {{cite web}}: (עזרה) Helfand, Raphael (11 באוקטובר 2022). "Lil Yachty's "Poland" gets a video". The Fader. נבדק ב-12 באוקטובר 2022. {{cite web}}: (עזרה) Lil Yachty - Poland (Directed by Cole Bennett). Lyrical Lemonade. 11 באוקטובר 2022. נבדק ב-12 באוקטובר 2022 – via YouTube. {{cite AV media}}: (עזרה)
פרמייר מיניסטר

פרמייר מיניסטר (ברוסית: Премьер-министр) היא להקת פופ רוסית שנוסדה ב-1997. ייצגה את רוסיה באירוויזיון 2002 עם השיר "Northern Girl" שהגיע למקום העשירי בגמר. הלהקה נוצרה על ידי המפיק יבגניי פרידלנד. ב-1998 נחתם הסכם להקלטת חמישה אלבומים במשך שבע שנים. ב-1999 יצא אלבום הבכורה, "גריאזניי טנצי". בשנת 2001 הוציאה הלהקה את השיר "דבה בריליאנטה", באותה שנה יצא קליפ לשיר זה. בשנת 2002 ייצגה הלהקה את רוסיה באירוויזיון עם השיר "Northern Girl" ותפסה את המקום העשירי עם 55 נקודות. באותה שנה יצא האלבום "Girl from the North", על שם הגרסה הרוסית לשיר "Northern Girl", עליו קיבלה הלהקה את פרס גרמופון הזהב. מדיה וקבצים בנושא פרמייר מיניסטר בוויקישיתוף אתר האינטרנט הרשמי של פרמייר מיניסטר פרמייר מיניסטר, ברשת החברתית פייסבוק פרמייר מיניסטר, ברשת החברתית VK פרמייר מיניסטר, סרטונים בערוץ היוטיוב פרמייר מיניסטר, באתר MusicBrainz (באנגלית) פרמייר מיניסטר, באתר Discogs (באנגלית) https://www.peoples.ru/art/music/pop/premier-ministr/ ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
איזבלה מצרפת (1389–1409)

איזבל מצרפת הייתה מלכת אנגליה כאשתו השנייה של ריצ'רד השני, מלך אנגליה בין 1396–1399, ודוכסית אורליאן בשנים 1406–1409 כמו כן הייתה נסיכה בצרפת. איזבל נולדה ב-9 בנובמבר 1389 כילדתם השלישית ובתם השנייה של שארל השישי, מלך צרפת ואשתו אליזבת מבוואריה, הייתה ילדתם הראשונה ששרדה עד בגרות, לאחר שאחיה הבכור שארל, מת בגיל 4 חודשים ולאחר שאחותה ז'אן מתה בגיל שנתיים. כמו כן היו לה 9 אחים קטנים מתוכם שרדו 7 עד בגרות. על מנת להבטיח שלום בין צרפת לבין אנגליה חיתן מלך צרפת שארל השישי את ביתו איזבל עם ריצ'רד השני, מלך אנגליה אף על פי שאיזבל הייתה עדיין קטינה בת 6 בלבד ואילו ריצ'רד היה בן 29. המלך ריצ'רד נסע לפריז בשביל כלתו המיועדת ולאחר חגיגות בפריז לקח אותה איתו לקאלה שם נערך טקס חתונתם ב-31 באוקטובר 1396. הנסיכה איזבל נלקחה דומעת עטופה בשמלת משי כחולה ולבושה בזהב רב, נשאה על ידי מרכבה הנלקחת על ידי דוכסים ודוכסיות אנגלים. ארבעה ימים לאחר מכן ב-4 בנובמבר היא הובאה לכנסיית סנט ניקולס בקאלה שם ריצ'רד התחתן איתה. כל זאת חמישה ימים לפני יום הולדתה השביעי. לאחר החתונה עברה לגור בטירת וינדזור בברקשייר. היא הוכתרה למלכת אנגליה במנזר וסטמינסטר בשנת 1397 אף על פי שנישואיהם היו פוליטיים ולמרות גילה הנמוך של איזבלה, איזבלה וריצ'רד פיתחו מערכת יחסים מכבדת והדדית, המלך ביקר אותה בקביעות בווינדזור שם נהג בכבוד בה ובנשותיה. עד מאי 1399 עברה איזבל לטירת פורטצ'סטר על מנת להגן עליה בזמן שהמלך יצא למסע צבאי באירלנד. בינתיים בצרפת אביה, שארל השישי, לקה בנפשו ובתפקיד העוצר כיהן דודה לואי הראשון, דוכס אורליאן שהחליט שיחסיו עם אנגליה אינם חשובים, ונתן להנרי בולינגברוק בן דודו ויריבו של ריצ'רד לחזור לאנגליה. רבים מהאצילים האנגלים תמכו בהנרי שפתח במערכה צבאית ולא נתקל בהתנגדות רבה כיוון שריצ'רד היה באותו הזמן באירלנד. אדמונד מלאנגלי, דוכס יורק, שומר המלכה ודודם של הנרי וריצ'רד, צידד בסוף גם כן במורדים והוחלט להעביר את איזבל לטירת וולינגפורד (אנ') ולאחר מכן לטירת לידס (אנ'). ב-19 באוגוסט 1399 נכנע ריצ'רד והוא נכלא בלונדון. ב-13 באוקטובר הוכרז הנרי כהנרי הרביעי מלך אנגליה. ואיזבל הועברה למעצר בית. ב-14 בפברואר מת ריצ'רד ובית המשפט הצרפתי ביקש להחזיר את איזבל לצרפת. אך הנרי רצה את איזבל ככלה לבנו הנרי ממונמות', איזבל סירבה לדרישותיו ונכנסה לאבל על ריצ'רד. באוגוסט 1401 הורשתה לחזור לצרפת אך הנרי לקח לה את הנדוניה שלה. אירועים אלה גרמו בין השאר להמשך מלחמת מאה השנים בחזית בין צרפת לאנגליה. איזבלה מצרפת, באתר "Find a Grave" (באנגלית) איזבלה מצרפת פוגשת את בעלה, ריצ'רד השני, מלך אנגליה, באתר femina Sumption, Jonathan (2011). The Hundred Years War, Volume 3: Divided Houses. Faber & Faber. עמוד 831